Lewies Mymer | This WordPress.com site is the bee's knees
November 24, 2017 Lewies Mymer	13 Comments
November 21, 2017 Lewies Mymer	18 Comments
Dit was vandag maar koud en reenerig hier in onse kontrei en ek het die meeste van die dag in die garage en in die huis deurgebring. In die garage doenig met goeters wat gebreek het en wat nou na my aandag daaraan reddeloos oopgefok. In die huis met meer intelektueel stimulerende aktiwiteite soos FB,blogs, lees en fliek. Die mal broers Coen se Hail Caesar. Maar toe breek die son deur en ek dwaal in die tuin rond en maak jag op die slakke wat die nattigheid tussen die plante geniet. Ek kry dit nie oor my hart om die godskepseltjies dood te maak nie en dus gooi ek hulle oor die muur na buurman Pieter se erf. Maar vandag is die slakke so lig die effense windjie waai die doppies sommer weer terug. Nadat ek die slakdoppies deeglik bekyk het kom ek tot die konkluisie dat die slakke so lig is van maerte en uitgeteerdheid. Na diepe bepeinsing besef ek hy gooi die slakke natuurlik weer terug in my tuin, en so met die heen en weer gooiery bring die arme slakke soveel tyd in die lug deur dat hulle nie kans kry om te vreet nie!
Le jou eier: Spookstorie
November 21, 2017 Lewies Mymer	10 Comments
‘n Klompie jaar gelede was daar ‘n Blitsfiksie kompetisie op Litnet Blogs: skryf ‘n riller in minder as 100 woorde. ek het ‘n paar pogings ingedien–hierdie was een van hulle, helaas nie suksesvol nie. ‘n Ander probeerslag het tweede prys gekry, ‘n stapeltjie boeke, as ek reg onthou.
“Sy was maar twintig. Hy het haar hier, onder die stinkhoutboom, verwurg. Die dag voor haar troue. Jaloers omdat hy haar nie kon kry nie”.
Donkermaan. Die hond tjank-blaf bang. Glimmend sweef die lykswa nader, versier met troulinte en balonne, niemand agter die stuur. ‘n Jong vrou in bruidsgewaad doem wasig onder die stinkhoutboom op. Die lykswa se deur gaan oop, ‘n skraal, bleek hand ontbied haar.
Sy kyk om, kyk my pleitend aan, ‘n oneindige hartseer in haar oë. Die hand wink ongeduldig. Sy klim in. Die lykswa glip weg. Die hond tjank, hare gerys, druipstert.
November 11, 2017 Lewies Mymer	27 Comments
As ek maar liewer nie besluit het om Pamela die werfhond daardie laatmiddag vir ‘n stappie te neem nie, sou ek nie nou hier moerse litteken op my voorkop gehad het nie. Bart Simpson troos nou wel “Chicks dig scars”maar op my ouderdom is dit nou skrale troos. Dit het so gebeur:
“Ja dag Lewies” Sy klink nie bly om my te sien nie.
Le jou eier: gene lieg nie
October 16, 2017 Lewies Mymer	15 Comments
Nuwejaar 1959. Die familie trek saam op Lewiesie se oupa aan moederskant se plaas. ‘n Hele paar karre staan in die koelte van ‘n paar bloekombome. Lewiesie se pa stoot die Plymouth se neus tussen hulle in.
“ Lewiesie” (dis sy ma wat praat) “Jy soengroet nou al die anties, en jy vee nie die soene af nie” Sy kyk hom stip aan, lek dan oor haar voorvinger en vee ‘n stofstreep van sy wang af.
“En jy skud hand met al die ooms” voeg sy pa by. “ ‘n Stewige handdruk, nie so slap – visserig nie”
Lewiesie skud blad met al wat oom is en hy soengroet die anties op ‘n streep. En hy vee g’n soen af nie.
“Darem ‘n deetlike kind, die Lewiesie” merk Ant Johanna Dawid op.
“Hy’t sy ma se mooi maniere geerf, sy pa se mense is maar nors” meen Ant Johanna Frederik.
“Hy’s nou nie eintlik ‘n oil painting nie” voeg Ant Johanna Boepie by.
“Hy’t sy pa se looks geerf. Sy ma se mense is mooi mense” Dis Ant Johanna Fransoois aan die woord.
“Mooi maniere is meer werd as mooi looks” som Ant Johanna Dawid die situasie op. “En die het hy vir seker van sy ma se mense geerf. Sy ma se mense is oordintlike mense, goed gemanierd. Vreeslik gesteld op etiket “
“Kyk net wat doen die klein helsimpie daar by die poediengtafel!” roep Ant Johanna Frederik ontsteld uit. “Hy skep sowaar van die souskluitjies met daai vuile pootjies van hom uit. Dink seker niemand sien hom nie!”
“Tipies! Aartjie na sy vaartjie!”
Jy leef net een keer… on Le jou eier: Jy leef net een k…
Maak groot oop en sê… on Maak groot oop en sê “aaah”
scrapydo2.wordpress.… on Le jou eier: Jy leef net een k…
Lewies Mymer on Le jou eier: Jy leef net een k…